24.2.2023
MT
Il-Ġurnal Uffiċjali tal-Unjoni Ewropea
L 60/11
5.2.14.
Apparat tat-twissija
5.2.14.1.
Kwalunkwe vettura mgħammra bi brejk ta’ servizz attwat minn kompartiment tal-ħżin tal-enerġija għandha, meta l-prestazzjoni stipulata tal-brejk sekondarju ma tkunx tista’ tinkiseb permezz ta’ dan il-brejk mingħajr ma tintuża l-enerġija maħżuna, tkun ipprovduta b’apparat tat-twissija, li jagħti sinjal ottiku jew akustiku meta l-enerġija maħżuna, fi kwalunkwe parti tas-sistema, tinżel għal valur li fih, mingħajr l-irriċarġjar talkompartiment tal-ħżin u irrispettivament mill-kundizzjonijiet tat-tagħbija tal-vettura, ikun possibbli li jiġi applikat l-apparat ta’ kontroll tal-brejk ta’ servizz għall-ħames darba wara erba’ attwazzjonijiet b’tefgħa sħiħa u tinkiseb il-prestazzjoni stipulata tal-brejk sekondarju (mingħajr ħsarat fl-apparat ta’ trażmissjoni talbrejk ta’ servizz u bil-brejkijiet aġġustati bl-aktar mod qrib possibbli).
Dan l-apparat tat-twissija għandu jkun imqabbad direttament u b’mod permanenti maċ-ċirkwit.
Meta l-magna tkun qed taħdem taħt kundizz­ jonijiet operatorji normali u ma jkun hemm ebda ħsara fis-sistema tal-ibbrejkjar, bħal fil-każ tat-testijiet talapprovazzjoni tat-tip, l-apparat tat-twissija ma għandu jagħti l-ebda sinjal ħlief waqt il-ħin meħtieġ għalliċċarġjar tal-kompartiment(i) tal-ħżin tal-enerġija wara li tinxtegħel il-magna.
Is-sinjal aħmar ta’ twissija speċifikat fil-paragrafu 5.2.21.1.1 ta’ hawn taħt għandu jintuża bħala s-sinjal ottiku ta’ twissija.
5.2.14.2.
Madankollu, fil-każ ta’ vetturi li jkunu kkunsidrati biss li jikkonformaw mar-rekwiżiti tal-paragrafu 5.2.4.1 ta’ dan ir-Regolament għax jissodisfaw ir-rekwiżiti tal-paragrafu 1.3 tal-Anness 4 ta’ dan ir-Regolament, lapparat tat-twissija għandu jikkonsisti minn sinjal akustiku flimkien ma’ sinjal ottiku.
Dawn l-apparati ma għandhomx għalfejn joperaw simultanjament, jekk it-tnejn li huma jkunu jissodisfaw ir-rekwiżiti ta’ hawn fuq u s-sinjal akustiku ma jiġix attwat qabel is-sinjal ottiku.
Is-sinjal aħmar ta’ twissija speċifikat fil-paragrafu 5.2.21.1.1 ta’ hawn taħt għandu jintuża bħala s-sinjal ottiku ta’ twissija.
5.2.14.3.
Dan l-apparat akustiku jista’ jsir inoperattiv waqt li jiġi applikat il-brejk tal-parking u/jew, b’għażla talmanifattur, fil-każ ta’ trażmissjoni awtomatika, is-selettur ikun qiegħed fil-pożizzjoni “Pparkjar”.
5.2.15.
Mingħajr preġudizzju għar-rekwiżiti tal-paragrafu 5.1.2.3 ta’ hawn fuq, fejn l-użu ta’ sors tal-enerġija awżiljarju huwa essenzjali għall-funzjonament ta’ sistema tal-ibbrejkjar, ir-riżerva ta’ enerġija għandha tkun tali li tiżgura li, jekk il-magna tieqaf, jew fil-każ ta’ falliment fil-mezz li bih jitħaddem is-sors ta’ enerġija, il-prestazzjoni tal-ibbrejkjar tibqa’ adegwata biex twaqqaf il-vettura fil-kundizzjonijiet stipulati.
Barra minn hekk, jekk l-isforz muskolari applikat mis-sewwieq fuq is-sistema tal-brejk tal-parking ikun megħjun minn apparat servo, l-attwazzjoni tal-brejk tal-parking għandha tiġi żgurata fil-każ ta’ falliment flapparat servo, jekk ikun hemm bżonn billi tintuża riżerva ta’ enerġija indipendenti minn dik li normalment tforni lill-apparat servo.
Din ir-riżerva ta’ enerġija tista’ tkun dik maħsuba għas-sistema tal-brejk ta’ servizz.
5.2.16.
It-tagħmir pnewmatiku/idrawliku awżiljarju għandu jiġi fornut bl-enerġija b’tali mod li matul it-tħaddim tiegħu jkunu jistgħu jintlaħqu l-valuri stipulati tad-deċellerazzjoni u li anke fil-każ ta’ ħsara fis-sors talenerġija, it-tħaddim tat-tagħmir awżiljarju ma jkunx jista’ jwassal biex ir-riżervi tal-enerġija li jalimentaw issistemi tal-ibbrejkjar jaqgħu taħt il-livell indikat fil-paragrafu 5.2.14. ta’ hawn fuq.
5.2.17.
Fil-każ ta’ vettura bil-mutur mgħammra biex tirmonka trejler bi brejkijiet ta’ servizz tal-elettriku, għandhom jiġu ssodisfati r-rekwiżiti li ġejjin:
5.2.17.1.
IL-PROVVISTA tal-elettriku (ġeneratur u batterija) tal-vettura bil-mutur għandu jkollha kapaċità suffiċjenti biex tipprovdi l-kurrent għas-sistema elettrika tal-ibbrejkjar.
Bil-magna għaddejja fil-veloċità idle rakkoman­ data mill-manifattur u bl-apparati tal-elettriku kollha pprovduti mill-manifattur bħala tagħmir standard talvettura mixgħula, il-voltaġġ fil-linji tal-elettriku waqt il-konsum massimu tal-kurrent tas-sistema elettrika talibbrejkjar (15 A) m’għandux jaqa’ taħt il-valur ta’ 9,6 V, imkejjel fil-konnessjoni.
Il-linji tal-elettriku ma għandhomx ikunu jistgħu jagħmlu xort fiċ-ċirkwit, lanqas meta ċ-ċirkwit ikun mgħobbi b’mod eċċessiv;
5.2.17.2.
FIL-KAŻ ta’ falliment fis-sistema tal-brejk ta’ servizz tal-vettura bil-mutur, meta dik is-sistema tkun tikkon­ sisti f’mill-inqas żewġ unitajiet indipendenti, l-unità jew l-unitajiet mhux affettwati mill-falliment għandhom ikunu kapaċi jattwaw parzjalment jew għalkollox il-brejkijiet tat-trejler;
5.2.17.3.
L-UŻU TAL-ISWIĊĊ tal-lampa tal-waqfien u ċ-ċirkwit għall-attwazzjoni tas-sistema elettrika tal-ibbrejkjar huwa permissibbli biss jekk il-linja ta’ attwazzjoni tkun imqabbda b’mod parallel mal-lampa tal-waqfien u liswiċċ u ċ-ċirkwit tal-lampa tal-waqfien eżistenti jkunu kapaċi li jieħdu t-tagħbija żejda.